પણ એ બે દિવસો બાદ અમારા વચ્ચે ઘણુંય બદલાઈ ગયું. કંઇક પામી લીધા બાદ એ ચીજની ઉપેક્ષા થવા માંડે એમ મારી સાથે થવા માંડ્યું. કારકિર્દી અને નોકરીમાં તો એને પહેલા પણ વ્યસ્તતા ક્યાં નહોતી ? પણ હવે એમાં કંઇક વધારે જ વ્યસ્તતા ઉમેરાવા માંડી હતી. જયારે જયારે હું એને મારી માટે થોડોક સમય – ભલે આખો દિવસ નહીં, માત્ર એકાદ કે અડધો કલાક – ફાળવવા કહેતો ત્યારે એને એ બધું મારું ‘પઝેસીવનેસ’ લાગતું ! અને આ જ બધું એને પહેલા ‘કેર’ અને ‘પ્રેમ’ લાગતું હતું !